google/wiki40b huggingface dataset:
अंशु जमसेंपा

अंशु जमसेंपा एक भारतीय पर्वतारोही और दुनिया की पहली महिला है, जिन्होंने सीज़न में माउंट एवरेस्ट के शिखर पर दो बार (केवल ५ दिन के अंदर) चढ़ाई की हैं। यह एक औरत द्वारा सबसे ऊंची शिखर की सबसे तेज डबल चढ़ाई भी है। 
यह ३२ वर्षीय पर्वतारोही अरुणाचल प्रदेश के पश्चिमी कामेंग जिले के बोम्डीला से हैं। विवाह से पहले वह सोनितपुर जिले के गोहपुर में रहती थी और उनका नाम दीपिका कलिता था। उसके पति, सेरिंग वांग सभी अरुणाचल पर्वतारोहण और साहसिक खेल एसोसिएशन के अध्यक्ष हैं। उनकी २ बेटियाँ भी हैं। 14 वें दलाई लामा के आशीर्वाद लेने के बाद उन्होंने २ अप्रैल, २०१७ को गुवाहाटी से एवरेस्ट चढ़ाई अभियान शुरू किया था। उन्होंने एवरेस्ट बेस कैंप (१७,६०० फीट) में अनुकूलन के लिए ३८ दिन का समय लिया और ४ अप्रैल को उनकी मुख्य यात्रा शुरू की १६ मई को ९:१५ बजे, १७ अन्य पर्वतारोहियों के साथ, उन्होंने  पहाड़ पर चढ़कर और भारतीय राष्ट्रीय ध्वज को फहराया। १९ मई को उन्होने एक नेपाली पर्वतारोही फरी शेरपा के साथ दूसरे कठिन दौरे की शुरुआत की। लगभग १० बजे तक उन्होंने लम्बी पैदल यात्रा बिना किसी रुकावट के साथ की और अंत में २१ मई, २०१७ को ७:४५ बजे शीर्ष पर पहुंची। 
इतिहास बनाने के लिए (पहली महिला और पहली मां जो दो बार दोहरे चढ़ाई पूरी कर चुकी हैं), अरुणाचल प्रदेश सरकार ने तेंज़िंग नोर्गे राष्ट्रीय साहसिक पुरस्कार के लिए उनका नाम सुझाया है। 
अंशु जमसेंपा "सवच्छ भारत अभियान" (२०१२-२०१३) में ब्रांड एम्बेसडर बनी थी। हाल ही में उन्हें पूर्वोत्तर पर्यटन के ब्रांड एम्बेसडर के रूप में चुना गया हैं।
संता ओलाया मिल

इतिहास

सांता ओलाया मिल एक हवा से चलने वाली मिल है। यह त्रास्मिएरा वातावरण पार्क का एक प्रमुख आकर्षण है। इस पार्क को योरप के दर्शनीय स्थलों में 2011 में विजयता का गौरव प्राप्त है। इस मिल को चौदहवीं शताब्दी में बनाया गया था और यह 1953 तक चलती रही थी। इसके दस पहिये थे जिनसे इनकी अहमियत का पता चलता है। यह इमारत किसी भी ज़मीन या हवा से चलने वाली मिलों और पानी के औज़ार की मध्यकालीन समाज-सुधार युग की तकनीकी प्रगति की एक उच्च मिसाल है। इसका असल काम पानी की उठती लहरों से पानी एक प्राकृतिक जलसंग्रह जो डैम से जुड़े हों, उनमें जमा करना ताकि इसका बाद में दूसरे कार्यों में प्रयोग किया जा सके। 
इस मिल के निर्माण की सही तिथि अज्ञात है। इसका पुनर्निमाण 1695 में हुआ था। इस मिल की दो इमारते हैं जो एक दीवार से विभाजित होती हैं।
ध्वनि एवं प्रकाश कार्यक्रम

ध्वनि एवं प्रकाश कार्यक्रम (अंग्रेज़ी: लाइट एंड साउंड शो, फ्रेंच: सोन एत ल्युमिरे) में ऐतिहासिक घटनाओं, शहंशाहों एवं महाराजाओं के परस्पर संवाद, युद्घ के परिदृश्यों, घोड़ों की टापे, तोपों की गर्जनाएं, लोकगीत-संगीत, मस्जिद की अजान, मंदिर की घंटियों की ध्वनि का जीवंत अहसास होता है। ये कार्यक्रम अधिकांशतः ऐतिहासिक स्थलों पर उस स्थल विशेष के इतिहास की कहानी को जीवंत कर दर्शाने के लिए आयोजित होते हैं। ये स्थानीय भाषा, राजभाषा और अंग्रेज़ी में होते हैं।
२००५ ईसा पूर्व

२००५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २००५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कृषि महाविद्यालय, आजमगढ़

कृषि महाविद्यालय, आज़मगढ़ आज़मगढ़, उत्तर प्रदेश, भारत में स्थित एक राजकीय कृषि महाविद्यालय है। यह नरेन्द्र देव कृषि एवं प्रौद्योगिकी विश्वविद्यालय का एक भाग है ।  संस्थान में कॉलेज परिसर में शुरू के वर्ष 2018.
हरिकृष्ण देवसरे

हरिकृष्‍ण देवसरे (०३ मार्च १९४० - १४ नवम्बर २०१३) हिन्‍दी के प्रतिष्‍ठित बाल साहित्‍यकार और संपादक थे। कविता, कहानी, नाटक, आलोचना आदि विधाओं में उनकी लगभग २५० पुस्‍तकें प्रकाशित हैं। वे बच्‍चों की लोकप्रिय पत्रिका पराग के संपादक रहे हैं।

जीवन परिचय

उनका जन्म मध्य प्रदेश के सतना जिले के नागौद में हुआ था।
अहलावत

अहलावत एक जाट गोत्र है। यह भारत में राजस्थान, हरियाणा, उत्तरप्रदेश, पंजाब राज्यों में पाया जाता है।
भारतीय दण्ड संहिता धारा ८

भारतीय दण्ड संहिता की धरा ८ लिंग सम्बन्धी वर्णन के लिए है। इसके तहत पुरुलिंग लिंग सभी व्यक्तियों के लिए इस्तेमाल किया जाता है चाहे उससे मुतालिक व्यक्ति पुरुष हो या महिला.
छत्रगञ्ज

छत्रगंज नेपालके लुम्बिनी अंचलके अर्घाखाँची जिलाकी एक गाँव विकास समिति है।
भूकेन्द्रीय मॉडल

खगोल विज्ञान में, भूकेन्द्रीय मॉडल (Geocentric model) (भूकेंद्रक या टोलेमिक प्रणाली के रूप भी में जाना जाता है) ब्रह्मांड का वर्णन है जहां पृथ्वी सभी खगोलीय पिंडों के कक्षीय केंद्र पर है। यह मॉडल अनेक प्राचीन सभ्यताओं, जैसे कि प्राचीन ग्रीस, में प्रमुख ब्रह्माण्ड संबंधी प्रणाली के रूप में पेश हुआ। जैसे, अरस्तू और टॉलेमी की उल्लेखनीय प्रणालियों सहित, उन्होने मान लिया था कि सूर्य, चंद्रमा, तारें और नग्न चक्षु ग्रह पृथ्वी की परिक्रमा करते है। (देखें अरस्तू की भौतिकी)
कुम्भकोणम रेलवे स्टेशन

कुम्भकोणम रेलवे स्टेशन भारतीय रेल का एक रेलवे स्टेशन है। यह कुम्भकोणम शहर में स्थित है। इसकी ऊंचाई २७ मी. है।
डोर्थे नोर्स

डोर्थे नोर्स (जन्म: 20 मई 1970, स्थान: हर्निंग) एक डेनमार्क की लेखिका हैं। अपने देश के लेखकों में अमेरिकी पत्रिका दि न्यू यॉर्कर में प्रकाशित होने वाली वह पहली हैं।
थोड़े समय के लिए नोर्स ने धर्म-विज्ञान का अध्ययन किया आगे चलकर उन्की रुचि नॉर्डिक साहित्य और कला इतिहास का अध्ययन में परिवर्तित हुई।1990 में उन्होंने विश्वविद्यालय से स्नातक किया। नोर्स ने अपने ही नाम पर रचनात्मक साहित्य में प्रवेश रखने से पहले स्वीडिश अपराध उपन्यासों के एक अनुवादक के रूप में काम किया था जिनमें अधिकांश उपन्यास लेखक जोहान थियरीन की थी। उनकी प्रथम पुस्तक 2002 में सैबल्रेन फॉर्लाग द्वारा प्रकाशित पुस्तक सोल थी।
2015 में उनका लघु कथा संग्रह "कराटे चॉप" अंग्रेज़ी में उनकी अंग्रेज़ी उपन्यास मिन्ना नीड्स रिहर्सल स्पेस (Minna Needs Rehearsal Space) के साथ प्रकाशित हुआ।
खड़ीन

खड़ीन खेत के किनारे सिद्ध-पाल बाँधकर वर्षा-जल को कृषि भूमि पर संग्रह करने तथा इस प्रकार संग्रहीत जल से कृषि भूमि में पर्याप्त नमी पैदाकर उसमें फसल उत्पादन करने की एक परम्परागत तकनीक है। 
मरुस्थल में जल-संग्रह तकनीकों का विवरण बिना खड़ीन के नाम से अधूरा है। पश्चिमी राजस्थान के जल विशेषज्ञ भी इस तकनीक को जल-संग्रह की महत्त्वपूर्ण तकनीक के रूप में देखते हैं तथा इसे आज के परिप्रेक्ष्य में भी जरूरी मानते हैं। खड़ीन को धोरा भी कहा जाता है।
आजकल सीमेंट की दीवारों का प्रयोग होने लगा है,जिससे पानी के रिसने की समस्या कम हो गई है.
भाग मिल्खा भाग

पटकथा

मिल्खा सिंह (फ़रहान अख़्तर) का बचपन दर्द और वेदना से भरा रहा। वर्ष 1947 में भारत-पाकिस्तान विभाजन के दौरान मिल्खा सिंह के माता-पिता की हत्या हो जाती है। मिल्खा अपनी विवाहित बहन (दिव्या दत्ता) के साथ रहने लगते हैं। लेकिन छोटे से मिल्खा से ये नहीं देखा जाता कि कैसे उसकी बहन का पति उसे प्रताड़ित करता है। एक दिन ऐसा आता है जब मिल्खा को उसका जीजा घर से बाहर निकाल देता है। मिल्खा बड़े होने के बाद भारतीय सेना में भर्ती हो जाते है। जल्द ही वो सेना में एक धावक के रूप में मशहूर भी हो जाते है। लक्ष्य को पाने के लिए मिल्खा रात दिन एक कर देता है और इस प्रकार फ़िल्म मिल्खा सिंह को आधार मानते हुए आगे बढ़ती है।

समीक्षा

फ़िल्म भाग मिल्खा भाग ने फ़िल्म समीक्षकों से अच्छे परिणाम प्राप्त किये हैं। बीबीसी हिन्दी पर फ़िल्म समीक्षक कोमल नाहटा ने फ़िल्म को 5 में से 4 सितारे देते हुए लिखा है, "फ़िल्म की कहानी के लिए लेखक प्रसून जोशी ने बहुत अच्छा शोध किया है। फ़िल्म तीन घंटे में मिल्खा सिंह के पूरे जीवन को बख़ूबी बड़े पर्दे पर उकेरती है। फ़िल्म की कहानी लिखने के साथ-साथ पटकथा भी प्रसून ने ही लिखी है। फ़िल्म में दर्द, ड्रामा, हास्य, ख़ुशी, गम, हार, जीत और प्यार सभी तरह के भाव हैं। लेकिन फ़िल्म में कई बार दर्शकों को ये महसूस हो सकता है कि मिल्खा का दर्द ज़रूरत से ज़्यादा दिखाया जा रहा है।" एनडीटीवी पर प्रशांत सिसोदिया ने फ़िल्म को 3.5 स्टार की रेटिंग देते हुए लिखा है, "हां, कहीं-कहीं यह ज़रूर लगा कि कुछ सीन खत्म क्यों नहीं हो रहे, लेकिन वैसे, ऐसे सीन्स भी आपको बहुत ज़्यादा परेशान नहीं करेंगे... और सबसे अच्छी बात यह है कि 'भाग मिल्खा भाग' प्रेरणा से भरी कहानी है, जिससे जुड़े कुछ पहलू शायद दर्शकों को पता न हों और इस फिल्म के जरिये दर्शक मिल्खा सिंह को और करीब से जान पाएंगे।" आज तक पर सौरभ द्विवेदी ने यह कहते हुए, "मिल्खा भागता है, तन भागता है, मन भागता है और एक दर्शक के भाग्य जग जाते हैं", फ़िल्म को पांच में से चार स्टार से सुसज्जित किया है। नवभारत टाइम्स पर चन्द्र मोहन शर्मा ने फ़िल्म को पाँच में से चार सितारे देते हुए लिखा है, "इंग सिख मिल्खा सिंह को और नजदीक से जानना है, तो मिस न करें। किरदार के प्रति फरहान अख्तर का समर्पण, जबर्दस्त मेहनत इस फिल्म का प्लस पॉइंट है। सिर्फ एंटरटेनमेंट, मारधाड़, मसाला, हॉट फिल्मों के शौकीनों की कसौटी पर फिल्म शायद खरी न उतरे। इस वीकेंड पर फैमिली के साथ बेहिचक मिल्खा से मिलने जाएं, अपसेट नहीं होंगे। देश की एक महान हस्ती पर बनी इस फिल्म से एंटरटेनमेंट टैक्स वसूलना समझ से परे है।" प्रभात खबर पर समीक्षक अनुप्रिया अनंत ने फ़िल्म को 5 में से 4.5 स्टार देते हुए उल्लिखित किया है, "मिल्खा सिंह एक निर्देशक द्वारा मुद्दतों बाद शिद्दत से बनी फिल्म है। इसे आप किसी फैन की फिल्म नहीं कह सकते। यह निर्देशक राकेश ओम प्रकाश मेहरा द्वारा भारतीय सिनेमा को दी गयी एक ट्रीब्यूट फिल्म है। हिन्दुस्तान लाइव पर विशाल ठाकुर फ़िल्म पर मिलीजुली प्रतिक्रिया देते हुए लिखते हैं, "एक जुझारु इनसान की जीवनगाथा को रोचक अंदाज में पेश करने के लिए राकेश मेहरा और फरहान अख्तर ने अपनी टीम संग बहुत मेहनत की है। ये जानना रोचक है कि आखिर मिल्खा सिंह रोम ओलंपिक में क्यों हारे! पाकिस्तान में उनकी जीत के क्या मायने थे। वो कौन-से नियम कायदे थे, जिससे उन्होंने जीत हासिल की।" दैनिक भास्कर पर मयंक शेखर फ़िल्म को 5 में से 3 सितारे देते हैं।
द इंडियन सोसियोलोजिस्ट

द इंडियन सोसियोलोजिस्ट (The Indian Sociologist) २०वीं शताब्दी के आरम्भिक दिनों में प्रकाशित एक भारतीय राष्ट्रवादी जर्नल (पत्रिका) थी। इसका उपशीर्षक यह था, स्वतंत्रता तथा राजनैतिक, सामाजिक और धार्मिक सुधार का एक औजार (An Organ of Freedom, and Political, Social, and Religious Reform)।
लखनऊ मेल

१२२२९ अप

लखनऊ मेल 2229  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लखनऊ रेलवे स्टेशन (स्टेशन कोड:LKO) से 10:00PM बजे छूटती है और नई दिल्ली रेलवे स्टेशन (स्टेशन कोड:NDLS) पर 07:00AM बजे पहुंचती है। इसकी यात्रा अवधि है 9 घंटे 0 मिनट।
व्लादिमीर देमीखोव

व्लादिमीर पेत्रोविच देमीखोव (रूसी: Влади́мир Петро́вич Де́михов; जुलाई 18, 1916 – नवम्बर 22, 1998) एक सोवियत वैज्ञानिक और ऑर्गन ट्रांसप्लांट विशेषग्य थे। इन्होंने जानवरों में ह्रदय और फेफड़ों के ट्रांसप्लांट किये। ये कुत्ते से सिर के ट्रांसप्लांट के लिए विशेषकर जाने जाते हैं।
मोगम्मा

कार्यवाही

मोगम्मा एक प्रशासकीय सरकारी भवन है जहाँ सरकार के सभी प्रशासकीय कार्य किये जाते हैं। जैसे कि यहाँ लोग अपने विभिन्न प्रकार के सरकारी कागज, ड्राइविंग लाइसेंस, या वीज़ा जैसे जरूरी सरकारी दस्तावेज़ बनवाने जाते हैं। इस भवन में सरकार के कर प्रशासन विभाग, अग्निशामक विभाग, पासपोर्ट विभाग हैं। इस १४ मंज़िला भवन में १८ हज़ार सरकारी कर्मचारी काम करते हैं।

ढाँचा और स्थापत्य कला

मोगम्मा का ढाँचा और स्थापत्य कला १९४० के आधुनिक वास्तुकला से प्रेरित है जिसे मिस्र के वास्तुशाष्त्री कमाल इस्माईल ने बनाया था। बाहरी रूपरंग का ज्यादा महत्व नहीं था, ढांचे की बनावट एक केन्द्रीकृत संरचना व अधिक से अधिक जगह के इस्तेमाल पर केन्द्रित थी। भवन का रूपरंग साधारण है, फिर भी अपने आकार व क्षमता की वजह से यह दूसरों से अलग लगती है।

फ़िल्मों में मोगम्मा

कई सारी मिस्री फिल्मों में मोगम्मा को दिखाया गया है, इनमें से सबसे ज्यादा प्रसिद्ध अल-इर्हाब वल केबाब Al-irhab wal Kebab (आतंकवाद और केबाब) है। यह एक हास्य फिल्म थी जिसमें भवन की अफ़सरशाही एक व्यक्ति को इतना परेशान कर देती है कि वो सुरक्षाकर्मी की बंदूक छीन लेता है और भवन पर कब्जा करने व मौजूद लोगों को बंधक बनाने के लिये चल देता है जिसे आतंकवादी माना जाता है।फ़िल्म मिस्र की सभी परेशानियों के लिये मोगम्मा और उसकी अफ़सरशाही को जिम्मेदार ठहराती है।

२०११ की क्रांति के दौरान

२०११ की मिस्र की क्रांति के दौरान मोगम्मा को तहरीर चौक पर हो रहे सरकार विरोधी प्रदर्शनों की वजह से बंद कर दिया गया था। ८ जुलाई २०११ को एक दूसरे प्रदर्शन में मोगम्मा भवन को घेर लिया गया था।
धोकल नगर

धोकल नगर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
धोकल नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३०७  है।
बलदेव अग्रहरि

बलदेव अग्रहरि, भारतेन्दु युग के लेखक थे। सन् १८८७ में प्रकाशित इनकी नाट्य पुस्तक 'सुलोचना सती' को अत्यधिक ख्याति मिली।
बलदेव अग्रहरि के "सुलोचना सती" नाटक में सुलोचना की कथा के साथ आधुनिक कथा को भी स्थान दिया गया हैं, जिसमे संपादको और देश सुधारको पर व्यंग्य किया गया हैं। कई नाटको में मुख्य कथानक ही यथार्थ चित्रण प्रस्तुत करते हैं। अग्रहरि के सुलोचना सती में भिन्नतुकांत छंद का आग्रह भी दिखाई देता हैं।
विद्युतचुंबकीय वर्णक्रम

विद्युतचुंबकीय वर्णक्रम (electromagnetic spectrum) में उन सारी आवृत्तियों के विकिरण आते हैं जो सम्भव हैं। किसी वस्तु का विद्युतचुंबकीय वर्णक्रम, उस वस्तु से विद्युत चुम्बकीय विकिरणों का अभिलक्षणिक वितरण या प्रायः केवल वर्णक्रम होता है।
विद्युतचुंबकीय वर्णक्रम निम्न आवृत्तियों, जो कि नूतन रेडियो में प्रयोग होतीं हैं (तरंग दैर्घ्य के दीर्घ सिरे पर), से लेकर गामा विकिरण तक (लघु सिरे तक) होता है, जो कि सहस्रों किलोमीटर की तरंगदैर्घ्य से लेकर एक अणु के नाप के एक अंश के बराबर तक की सारी आवृत्तियों को लिये होता है। हमारे ब्रह्माण्ड में लघु तरंगदैर्घ्य सीमित है प्लैंक दूरी के आसपास तक; और दीर्घ तरंग दैर्घ्य सीमित है, ब्रह्माण्ड के आकार तक। वैसे वर्णक्रम को अनन्त ही कहते हैं। बादल फटते है ।

विकिरण का प्रकार

Vikiran2 prkar ki hoti h
कमलाबाई होसपेट

कमलाबाई होसपेट (उन्हें कमलाताई होसपेट के नाम से भी जाना जाता है) (१८९६–१९८१) नागपुर स्थित मटरू सेवा संघ नामक सामाजिक संस्था की सहसंस्थापिका थी। इसमें उनकी सहयोगी वेणुताई नेने थीं। उन्हें उनके सामाजिक कार्यों के लिए १९६१ में भारत सरकार ने पद्म श्री और बाद में १९८० में जमनालाल बजाज पुरस्कार से सम्मानित किया।
मत्स्यपालन, पशुपालन और डेयरी मंत्रालय

मत्स्यपालन, पशुपालन और डेयरी मंत्रालय भारत सरकार का एक मन्त्रालय है जिसका निर्माण प्रधानमन्त्री नरेन्द्र मोदी ने मई २०१९ में किया।
समेरियम(II) क्लोराइड

समारियम (II) क्लोराइड एक अकार्बनिक यौगिक है।
जानकोजीराव सिंधिया द्वितीय

महाराजाधिराज महाराजा श्रीमंत जानकोजीराव सिंधिया द्वितीय बहादुर (1805 - 7 फरवरी 1843), ग्वालियर के सिंधिया महाराजा (शा.2727 - 1843) थे।
मैग्नेशियम के समस्थानिक

मैग्नीशियम (Mg)

मानक आण्विक द्रव्यमान:२४.३०५० (6) आण्विक इकाई
बद्र की लड़ाई

बद्र की लड़ाई सन् 624 में नवोदित मुस्लिम गुट और मक्का के क़ुरैश क़बीले की सेना के बीच आधुनिक सउदी अरब के हिजाज़ क्षेत्र में 13 मार्च को लड़ा गया था। इसका उद्देश्य इससे पहले हुई एक ख़ानदानी लड़ाई में हुई हार का बदला लेना था। इसमें मुस्लिम सेनाओं का नेतृत्व  पैग़म्बर मुहम्मद ने किया था और अंततः उनकी जीत हुई। इससे प्रभावित होकर ही कई लोग मुहम्मद साहब को ईश्वर का दूत समझने लगे थे और इससे प्रोत्साहित होकर ही मुस्लिम  बाद में (सन् 632 में) मक्का की ओर कूच कर पाया - जिस घटना को 'हिज्र' भी कहते हैं।
आसलू

आसलू, भारत में राजस्थान राज्य के शेखावाटी क्षेत्र में स्थित चुरू जिले की चुरू तहसील का एक छोटा सा गाँव है। यह दिल्ली-जोधपूर राजमार्ग पर स्थित है। यह जयपुर से 245, बीकानेर से 190 किमी और दिल्ली से 250 किलोमीटर से किमी दूर है।
वल्य कूनम्बायिक्कुलम मन्दिर

नाम के पीछे

बहुत साल पहले इस जगह पर भद्रकाली का मन्दिर और तालाब थे। भद्रकाली देवी का अन्य नाम है ""कूरुम्बा""(കൂരുംബ)। "काव"(കാവ്) एक मलयालम शब्द है और उसका अर्थ "मंदिर" है। "कुलम"(കുളം) भी एक मलयालम शब्द है और उसका अर्थ "तालाब" है। "कूनम्बक्काव कुलम"(കൂനമ്പക്കാവ് കുളം) शब्द से इस जगह को "कूनम्बायिक्कुलम"(കൂനമ്പായിക്കുളം) नाम मिला। वल्य(വലിയ) का अर्थ है "बड़ा"। इसलिए "वल्य कूनम्बायिक्कुलम मंदिर" का अर्थ है, "भद्रकाली का बड़ा मंदिर"। मन्दिर को मलयालम में "क्षेत्रम"(ക്ഷേത്രം) कहते हैं।
ओम प्रकाश उपाध्‍याय

ओम प्रकाश उपाध्‍याय को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे पंजाब राज्य से हैं।
अल्युमिनियम फास्फाइड

अल्युमिनियम फास्फाइड एक अकार्बनिक यौगिक है।
हनुमान नगर

हनुमान नगर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
हनुमान नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १६०९  है।
फोर्त ब्रिड्ज

फोर्त ब्रिड्ज ईक कांटीलीवेर ब्रिज है जो की स्कॉटलैंड में है। यह ४ मार्च १९९० को बनकर पूरा हुआ और ईस्की लंबाइए २५२८ मीटर है। ईस्को बनाने में १७ साल का समय लगा।
भाट (जाति)

भाट भारत की एक प्रसिद्ध जाति है। पहले ये लोग अपने आश्रयदाता शासकों के प्रशस्ति गान से और वंशावलियों के इतिहास की लोगों को जानकारी देकर अपनी आजीविका चलाते थे।
उत्तर प्रदेश पावर कार्पोरेशन लिमिटेड

उत्तर प्रदेश पावर कार्पोरेशन लिमिटेड की स्थापना १४ जनवरी, २००० को उत्तर प्रदेश, भारत में विद्युत क्षेत्र के आपूर्ति उद्धार एवं पुनर्संरचना का परिणाम है। निगम राज्य में विद्युत उत्पादन, प्रसारण एवं आपूर्ति के प्रबंधन एवं योजना के लिये उत्तरदायी है। निगम के वर्तमान अध्यक्ष एवं प्रबंध निदेशक हैं श्री नवनीत सहगल।
११४५ ईसा पूर्व

११४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अद्वैत वेदान्त

अद्वैत वेदान्त वेदान्त की एक शाखा है।
अहं ब्रह्मास्मि
अद्वैत वेदांत यह भारत मेँ उपज हुई कई विचारधाराओं में से एक है। जिसके आदि शंकराचार्य पुरस्कर्ता थे। भारत में परब्रह्म के स्वरुप के बारे में कई विचारधाराएं हैं। जिसमें द्वैत, अद्वैत, विशिष्टाद्वैत, केवलाद्वैत, द्वैताद्वैत ऐसी कई विचारधाराएँ हैं। जिस आचार्य ने जिस रूप में (ब्रह्म) को देखा उसका वर्णन किया। इतनी विचारधाराएँ होने पर भी सभी यह मानते है कि भगवान ही इस सृष्टी का नियंता है। अद्वैत विचारधारा के संस्थापक शंकराचार्य है उसे शांकराद्वैत भी कहा जाता है। शंकराचार्य मानते हैं कि संसार में ब्रह्म ही सत्य है, बाकी सब मिथ्या है। जीव केवल अज्ञान के कारण ही ब्रह्म को नहीं जान पाता जबकि ब्रह्म तो उसके ही अंदर विराजमान है। उन्होंने अपने ब्रह्मसूत्र में "अहं ब्रह्मास्मि" ऐसा कहकर अद्वैत सिद्धांत बताया है।
अद्वैत सिद्धांत चराचर सृष्टी में भी व्याप्त है। जब पैर में काँटा चुभता है तब आखों से पानी आता है और हाथ काँटा निकालने के लिए जाता है ये अद्वैत का एक उत्तम उदाहरण है।
वनडियम(V) ऑक्साइड

वनडियम (V) ऑक्साइड एक अकार्बनिक यौगिक है।
भारत में भांग

भारत में भांग (Cannabis) का उपयोग कम से कम २००० ईसापूर्व से हो रहा है। वर्तमान समय में भारत में भांग के कुछ परम्परागत उपयोगों को छोडकर अन्य सभी प्रकार के भांग के उपयोग अवैध है। भारतीय समाज में प्रयुक्त भांग से व्युत्पन्न चीजें ये हैं- चरस (रेजिन), गाँजा (फूल), भांग (पत्तियाँ एवं बीज)।  भांग की ठण्डाई वैध है और सरवाधिक लोकप्रिय है। भांग है तो नशीली चीज, मगर यह लाभदायक भी है। अगर आप इसके नशे के चपेट में नहीं आते हैं तो नियमित तौर पर एक निश्चित मात्रा में भांग खाने से बिमारियों की चपेट में भी नहीं आते। अब तो इसके औषधीय गुणों को वैज्ञानिक आधार भी मिलता जा रहा है। संभव है, जल्द ही इसका प्रयोग गंभीर बीमारियों के इलाज में भी होने लगे। 
।
गैमीट इंट्राफैलोपियन ट्रांस्फर

गैमेटे इन्टरफैलोपियन ट्रांस्फर (जी आई एफ टी) एक कृत्रिम गर्भाधान हेतु इन विट्रो तकनीक है। इस तकनीक के के अन्तर्गत महिला की अण्डवाही ट्यूब में अण्डा और वीर्य स्थानान्तरित किया जाता है। उर्वरण महिला के शरीर में ही होता है।
इथेनॉल

उपयोगिता

उद्योग में एथिल ऐल्कोहल की उपयोगिता इसकी अत्युत्तम विलेयक शक्ति के कारण है। इसका उपयोग वार्निश, पालिश, दवाओं के घोल तथा निष्कर्ष, ईथर, क्लोरोफ़ार्म, कृत्रिम रंग, पारदर्शक साबुन, इत्र तथा फल की सुगंधों का निष्कर्ष और अन्य रासायनिक यौगिक बनाने में होता है। पीने के लिए विभिन्न मदिराओं के रूप में, घावों को धोने में जीवाणुनाशक के रूप में तथा प्रयोगशाला में घोलक के रूप में इसका उपयोग होता है। पीने को औषधियों में यह डाला जाता है और मरे हुए जीवों को संरक्षित रखने में भी इसका उपयोग होता है। रेआन ऐसिटेट उद्योग के लिए ऐसीटिक अम्ल की पूर्ति मैंगनीज़ पराक्साइड तथा सल्फ़्यूरिक अम्ल की उपस्थिति में ऐल्कोहल का आक्सीकरण करके होती है, क्योंकि यह क्रिया शीघ्र होती है और इससे ऐसीटिक अम्ल तथा ऐसिटैल्डिहाइड प्राप्त होते हैं। स्पिरिट लैंप तथा स्टोव में और मोटर इंजनों में पेट्रोल के साथ इसको ईंधन के रूप में जलाते हैं। इसके अधिक उड़नशील न होने के कारण मोटर को चलाने में कठिनाई न हो इस उद्देश्य से इसमें २५% ईथर या पेट्रोल मिलाते हैं।
जिओवानी स्क्यापारेल्ली

मंगल

स्क्यापारेल्ली के योगदानों में, मंगल ग्रह के बारे में उनका दूरबीनी अवलोकन भी शामिल है। अपने प्रारम्भिक अनुवीक्षण में उन्होंने मंगल के "समुद्रों" और "महाद्वीपों" को नाम दिया। 1877 में इस ग्रह की "महान विरोध" स्थिति के दौरान, उन्होंने मंगल की सतह पर रैखिक संरचनाओं के घने जाल देखे, जिसे उन्होंने इतालवी में "कनाली" कहा, जिसका अर्थ अंग्रेज़ी में "चैनल्स" था, लेकिन ग़लत अनुवाद से "कनाल्स" बन गया। यद्यपि द्वितीय शब्द कृत्रिम निर्माण को सूचित करता है, पूर्ववर्ती शब्द यह संकेतार्थ देता है कि यह भूमि का प्राकृतिक विन्यास भी हो सकता है। इस गलत अनुवाद से मंगल ग्रह पर जीवन के बारे में विभिन्न मान्यताएं पैदा हुईं, क्योंकि मंगल के "कनाल्स" (नहर) जल्द ही विख्यात हो गए, जिससे मंगल पर जीवन की संभावना के बारे में परिकल्पना, अटकलें और लोकगीत की लहरें उठीं। इन कृत्रिम नहरों (canals) के सबसे उत्कट समर्थकों में प्रसिद्ध अमेरिकी के खगोलज्ञ पेर्सिवल लोवेल थे, जिन्होंने अपना अधिकांश जीवन इस लाल ग्रह पर बुद्धिमान-जीवन के अस्तित्व को साबित करने में व्यतीत किया था। लेकिन बाद में इतालवी खगोलज विसन्ज़ो सरुल्ली के प्रेक्षण को उल्लेखनीय प्रशंसा करते हुए वैज्ञानिकों ने सुनिश्चित किया कि प्रसिद्ध चैनल्स वास्तव में मात्र दृष्टिभ्रम थे।
अपनी पुस्तक, लाइफ ऑन मार्स में स्क्यापारेल्ली लिखते हैं कि: "हम जिन सही चैनलों को जानते हैं, उनके बजाय हमें मिट्टी में ऐसे गर्तों की कल्पना करनी चाहिए, जो अधिक गहरे ना हों, हजारों मील सीधी दिशा में 100, 200 किलो मीटर या अधिक चौड़े हों। मैंने पहले ही बताया है कि मंगल ग्रह पर वर्षा के अभाव में, संभवतः ये चैनल ही प्रमुख रचना-तंत्र रहे हों जिनके द्वारा पानी (और उसके साथ कार्बनिक जीवन) ग्रह की शुष्क सतह पर फैल सकता है।"

खगोल विज्ञान और विज्ञान का इतिहास

सौर प्रणाली के पिंडों के पर्यवेक्षक के रूप में स्क्यापारेल्ली ने युग्म नक्षत्रों पर काम करते हुए, अप्रैल 26, 1861 को क्षुद्र ग्रह 69 हेस्पेरिया की खोज की और प्रदर्शित किया कि पेर्सीड्स और लेओनिड्स उल्कापात धूमकेतु से जुड़े हैं। उदाहरण के लिए, उन्होंने साबित किया कि लेओनिड्स उल्कापात का परिक्रमा-पथ, धूमकेतु टेम्पल-टटल से मेल खाता है। उनके इस प्रेक्षण ने खगोल वैज्ञानिकों की इस परिकल्पना में मुख्य भूमिका निभाई कि उल्कापात धूमकेतु के निशान हो सकते हैं, जो बाद में बहुत सटीक साबित हुआ।
स्क्यापारेल्ली शास्त्रीय खगोल विज्ञान के इतिहास के विद्वान थे। बाद के आधुनिक खगोलविदों से भिन्न, उन्होंने ही पहली बार यह समझा कि निडस तथा कैलिपस के यूडोक्सस के समकेन्द्री पिंडों को भौतिक पिंडों के रूप में नहीं लिया जाना हैं, बल्कि सिर्फ आधुनिक फ़ोरियर श्रृंखला के एल्गोरिथम के अंग के रूप में लिया जाना चाहिए।
कंप्यूटर एवं सूचना विज्ञान विद्यापीठ

यह इन्दिरा गांधी राष्ट्रीय मुक्त विश्वविद्यालय का प्रमुख विद्यापीठ हैं।
मोंगके ख़ान

मोंगके ख़ान (मंगोल: Мөнх хаан, मोन्ख़ ख़ान; अंग्रेज़ी: Mongke Khan; १० जनवरी १२०९ – ११ अगस्त १२५९) मंगोल साम्राज्य का चौथा ख़ागान (सबसे बड़ा ख़ान शासक) था। उसने १ जुलाई १२५१ से ११ अगस्त १२५९ में हुई अपनी मृत्यु तक शासन किया। मोंगके ख़ान मंगोल साम्राज्य से संस्थापक चंगेज़ ख़ान का पोता और उसके सबसे छोटे बेटे तोलुइ ख़ान का बेटा था। उसकी माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि मोंगके मंगोल साम्राज्य का ख़ागान बन सका। मोंगके के नेतृत्व में मंगोलों ने ईराक और सीरिया पर आक्रमण करके उन्हें अपने राज का हिस्सा बनाया। आधुनिक वियतनाम और (दक्षिणी चीन स्थित) नानझाओ राज्य भी मंगोलों के अधीन लाया गया। मोंग्के की मृत्यु के बाद उसका भाई कुबलई ख़ान साम्राज्य का अगला ख़ागान बना।
क्षमावणी

क्षमावणी या "क्षमा दिवस" जैन धर्म के अनुयायियों द्वारा मनाया जाने वाला एक पर्व है। दिगम्बर इसे अश्विन कृष्ण मास की एकम को मनाते हैं। श्वेतांबर इसे अपने ८ दिवसीय पर्यूषण पर्व के अंत में मनाते है। इस पर्व पर सबसे अपने भूलों की क्षमा याचना की जाती है। इसे क्षमावाणी, क्षमावानी और क्षमा पर्व भी कहते है।
जमाने को दिखाना है

संक्षेप

अमीर उद्योगपति, नंदा (श्रीराम लागू), क्रोधित हो जाते हैं जब उन्हें पता चलता है कि उनका सबसे बड़ा बेटा रमेश एक गरीब महिला सीमा के प्यार में पड़ गया है और उससे शादी करना चाहता है। वह अपने बेटे से कहते हैं कि यदि वह उससे शादी करता है, तो वह उसे अपने घर-जायदाद से बेदखल कर देंगे। इसके जवाब में, रमेश सीमा से शादी कर लेता है और नंदा का घर छोड़ देता है। जब नंदा का छोटा बेटा, रवि (ऋषि कपूर) 10 साल बाद विदेश से घर लौटता है, तो उसे बताया जाता है कि उसका भाई व्यवसाय के काम के कारण बाहर गया है। 
रवि को पता चलता है कि रमेश को उनके पिता द्वारा जाने के लिए कहा गया था। वह रमेश के बारे में अपने पिता का मन बदलने में सफल होता और रमेश को ढूंढने की कोशिश करने लगता है। उसे पता चलता है कि रमेश और सीमा अब जीवित नहीं हैं। लेकिन सीमा ने एक बेटे को जन्म दिया था और उसे अपनी बहन कंचन (पद्मिनी कोल्हापुरी) की देखभाल में छोड़ दिया था। रवि, कंचन से मिलता है और दोनों एक दूसरे के साथ प्यार में पड़ जाते हैं। जब कंचन को पता चलता है कि रवि नंदा का बेटा है, तो वह गुस्सा हो जाती है और रवि के साथ किसी भी तरह का रिश्ता रखने से इंकार कर देती है। क्योंकि उसे यकीन है कि जब नंदा को पता चलेगा है कि वह गरीब है और सीमा से संबंधित है, तो वह भी उनके द्वारा खारिज कर दी जाएगी। रवि और कंचन को यह नहीं पता कि नंदा का सौतेला भाई शेखर (कादर खान) का एक मकसद है, वह कैसे भी रमेश के बेटे को अपनाना चाहता है।